གཉིས་པ།མི་ཕལ་མོ་ཆེ་ཞིག་གི་འཛམ་བུ་གླིང་གི་གྲངས་ཉུང་མི་རིགས་ཀྱི་སྐད་སྤྱིའམ་རང་གི་མི་རིགས་ཀྱི་སྐད་རིམ་པ་བཞིན་དུ་ནུབ་པར་འགྱུར་པའི་ཕྱོགས་སུ་བསྐྱོད་བཞིན་ཡོད་པ་མི་ཤེས་པ་དང༌།ད་ལྟ་མི་རིགས་དེའི་མི་སྤྱི་དང་ཁྱད་པར་དུ་ན་གཞོན་རྣམས་སྐད་རིགས་གཞན་པ་སྨྲ་བ་ལ་ཇེ་བས་ཇེ་མཁས་སུ་འགྱུར་བ་དང༌།རང་གི་ཕ་སྐད་ཀྱི་ནང་དུ་སྐད་གཞན་གྱི་ཐ་སྙད་ཇེ་བས་ཇེ་མང་དུ་འགྲོ་བཞིན་ཡོད་པ་འདི་ཕ་སྐད་ནུབ་པའི་སྔ་ལྟས་ཡིན་ཡང་དེ་མི་ཤེས་པ་དང༌།ད་ལྟ་སྐད་གཉིས་སྨྲ་བ་ནས་མཐར་གཞན་གྱི་སྐད་གཅིག་པོ་སྨྲ་བར་འགྱུར་བ་དང༌།འགྱུར་བ་དེའི་འགྲོས་ཤིན་ཏུ་མྱུར་བ་དག་མི་ཤེས་པས་ཀུན་ལ་འདས་པའི་དུས་སུ་སྐད་ཇི་ཙམ་ནུབ་པར་གྱུར་པ་དང༌།ད་ལྟ་ཇི་ཙམ་ནུབ་བཞིན་ཡོད་པ་དང༌།མ་འོངས་པར་ཇི་ཙམ་ནུབ་པར་འགྱུར་པ་དང་དེའི་རྒྱུ་རྐྱེན་གང་ལ་ཐུག་པ་སོགས་དེ་དང་འབྲེལ་བའི་ཤེས་བྱ་རྣམས་གོ་བར་བྱས་ཏེ་དོགས་ཟོན་དང་བག་ཡོད་ཀྱི་ཕྱོགས་ལ་བསྐུལ་བར་བྱ་དགོས་སོ།།